Inglewood (Kalifornia)

Inglewood on kaupunki lounaisessa Los Angelesin piirikunnassa Los Angelesin keskustan lounaispuolella. Sen väkiluku oli vuoden 2020 väestönlaskennassa 107 762. Kaupunki sijaitsee Los Angelesin suuralueen South Bayn alueella. Inglewood koostuu yhdeksästä naapurustosta, jotka ovat Morningside Park, Downtown Inglewood, Fairview Heights, Arbor Village, Centinela Heights, Sports Village, Century Heights, Inglewood Knolls ja Lockhaven. Inglewoodin väestön suurimmat etniset ryhmät ovat latinot ja afroamerikkalaiset. Historia Inglewoodin alueella liikkui jo ennen eurooppalaisten tuloa alkuperäisasukkaita, ja he käyttivät nykyisessä Edward Vincent Jr:n puistossa olevia lähteitä hevosiensa juottamiseen. Inglewoodin kaupunki alkoi kehittyä, kun espanjalaisia siirtolaisia muutti pohjoiseen Meksikosta. Ensimmäisen pysyvä rakennus rakennettiin 1822. Alue jaettiin pian kahden ranchon kesken. Inglewood sai kaupunginoikeudet vuonna 1908, jolloin siellä oli 1 200 asukasta. Inglewoodista tuli 1920-luvun alussa yksi Yhdysvaltain nopeimmin kasvaneita kaupunkeja, mihin vaikuttivat öljylöydöt sekä Los Angelesin lentoaseman rakennustyöt. Monet asukkaat työskentelivät läheisissä ilmailualan yhtiöissä. Inglewoodin asukasluku kasvoi 1960-luvulla reilusti. Vielä vuonna 1960 asukkaita oli ollut 63 000, mutta kymmenen vuoden päästä asukasluku oli jo 90 000. Kasvun seurauksena kaupunkikuvakin alkoi muuttua, kun keskustaan aloi nousta useita korkeita rakennuksia, kuten uusi kaupungintalo. Vuonna 1967 aukesi merkittävä konsertti- ja urheilukeskus The Forum, jossa Los Angeles Lakers ja Los Angeles Kings pelasivat pitkään. Kaupunki ajautui taloudelliseen taamtumaa, kun seurat jättivät Forumin vuonna 1999. Forumia kunnostettiin 2010-luvulla, ja tämän jälkeen lähelle rakennettiin myös uusi SoFi Stadium ja Intuit Dome. Väestö Inglewoodissa asui vuonna 2025 Yhdysvaltain väestönlaskentaviraston arvion mukaan 101 662 ihmistä. Vuoden 2020 väestönlaskennassa asukkaita oli ollut 107 762. Tunnettuja Inglewoodissa asuneita henkilöitä Tyra Banks, malli, televisiokasvo, talk show -juontaja, laulaja ja näyttelijä Becky G, laulaja ja näyttelijä. Sonny Bono, popmuusikko ja poliitikko Jeanne Crain, näyttelijä King Lil G, rap-artisti Mack 10, rap-artisti Brittney Reese, pituushyppääjä Donald Sanford, pikajuoksija Lähteet Aiheesta muualla Kuvia tai muita tiedostoja aiheesta Inglewood (Kalifornia) Wikimedia Commonsissa